open-index/open-wikipedia-markdown huggingface dataset:
Διαπρωκτική επίχυση

Η **διαπρωκτική επίχυση** του ορθού και του παχέος εντέρου έχει σχεδιαστεί για να βοηθά την εκκένωση των κοπράνων από το έντερο με την εισαγωγή νερού σε αυτά τα διαμερίσματα μέσω του πρωκτού.

Είναι μια θεραπεία για άτομα με δυσλειτουργία του εντέρου, συμπεριλαμβανομένης της ακράτειας κοπράνων και/ή της δυσκοιλιότητας (ιδιαίτερα της δυσχεσίας). Ο αντίκτυπος της διαπρωκτικής επίχυσης ποικίλλει σημαντικά. Μερικά άτομα βιώνουν τον πλήρη έλεγχο της ακράτειας και άλλα αναφέρουν μικρό ή καθόλου όφελος. Τα στοιχεία δείχνουν ότι αυτή η θεραπεία μπορεί να εξεταστεί και για παιδιά.

Όταν η διατροφή και η φαρμακευτική αγωγή έχουν αποδειχθεί αναποτελεσματικές, χρησιμοποιείται διαπρωκτική επίχυση.

## Πλεονεκτήματα και μειονεκτήματα
Πιθανά πλεονεκτήματα:

* Αποφεύγονται χειρουργικές επεμβάσεις, φάρμακα ή άλλες επεμβάσεις
* Με την τακτική κένωση του εντέρου χρησιμοποιώντας διαπρωκτική επίχυση, η ελεγχόμενη λειτουργία του εντέρου συχνά αποκαθίσταται σε υψηλό βαθμό σε ασθενείς με δυσλειτουργία του εντέρου. Αυτό δίνει τη δυνατότητα στους χρήστες να αναπτύξουν μια συνεπή ρουτίνα του εντέρου επιλέγοντας την ώρα και τον τόπο εκκένωσης.
* Σε ασθενείς με δυσκοιλιότητα, η τακτική εκκένωση του κάτω μέρους του παχέος εντέρου και του ορθού μπορεί να επιταχύνει τη διέλευση από ολόκληρο το κόλον. Υπήρξε, προς έκπληξη, μια ταχεία απορρόφηση των μεθόδων διαπρωκτικής επίχυσης σε ομάδες ασθενών με υψηλή συμπτωματολογία με πρωκτικά συμπτώματα.
* Σε άτομα με ακράτεια κοπράνων, η αποτελεσματική κένωση του κάτω μέρους του παχέος εντέρου και του ορθού σημαίνει ότι νέα κόπρανα μπορεί να μην φτάσουν στο ορθό για έως και 2 ημέρες, γεγονός που μπορεί να αποτρέψει τη διαρροή μεταξύ των επιχύσεων.
* Μπορεί να μειώσει τη συχνότητα εμφάνισης λοιμώξεων του ουροποιητικού συστήματος σε ασθενείς με νευρογενή προβλήματα του εντέρου και της ουροδόχου κύστης.

Πιθανά μειονεκτήματα:

* Απαιτεί εκπαίδευση από επαγγελματία υγείας, ώστε το άτομο να κατανοήσει πώς να χρησιμοποιεί τον εξοπλισμό
* Απαιτείται ένας βαθμός επιδεξιότητας για να πραγματοποιηθεί διαπρωκτική επίχυση στο σπίτι. Εάν το άτομο δεν μπορεί να εκτελέσει μόνο του την άρδευση, μπορεί να χρειαστεί φροντιστής
* Απαιτείται περιοδική αντικατάσταση του εξοπλισμού, διαφορετικά μικροβιακά βιοφίλμ μπορεί να αρχίσουν να αναπτύσσονται μέσα στη σωλήνωση, μολύνοντας το υγρό επίχυσης. Οι τρέχουσες συσκευές διαπρωκτικής επίχυσης προσφέρουν ορθικούς καθετήρες ή κώνους μιας χρήσης.
* Μπορεί να εμφανιστεί επίμονη διαρροή υπολειπόμενου υγρού επίχυσης μετά την επίχυση και να καθιστά αυτή την επιλογή μη χρήσιμη, καθώς τα υγρά είναι πιο δύσκολο να συγκρατηθούν από τα στερεά σε άτομα με ακράτεια κοπράνων.
* Επιπλοκές όπως ανισορροπία ηλεκτρολυτών (δεν αποδεικνύεται όταν χρησιμοποιείτε νερό βρύσης ή αλατούχο διάλυμα) και γαστρεντερική διάτρηση (πολύ σπάνια).

## Παραπομπές


Κατηγορία:Γαστρεντερολογία
Πλάτανος Τρικάλων

Ο **Πλάτανος** είναι οικισμός της Θεσσαλίας στην Περιφερειακή Ενότητα Τρικάλων.

## Γενικά και ιστορικά στοιχεία
Ο Πλάτανος βρίσκεται στον κάμπο των Τρικάλων, σε υψόμετρο 200 μέτρων, σε περιοχή κατάφυτη και με πολλά τρεχούμενα νερά. Απέχει περίπου 13 χιλιόμετρα βόρεια από το κέντρο της πόλης ενώ δυτικά είναι το Ρίζωμα, βορειοανατολικά το Ελληνόκαστρο και νοτιοανατολικά το Αρδάνι.

Αναφέρεται επίσημα, μετά την Ένωση με την Ελλάδα, το 1883, με την ονομασία από την τουρκοκρατία ως *Βάνια* στο ΦΕΚ 126Α - 02/04/1883 να προσαρτάται στον τότε δήμο Παραληθαίων και το 1912 με το ΦΕΚ 261Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Το 1957 με το ΦΕΚ 119Α - 03/07/1957 μετονομάστηκε σε Πλάτανος. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι, αποτελεί την ομώνυμη κοινότητα η οποία υπάγεται στην Δημοτική Ενότητα Παραληθαίων του Δήμου Τρικκαίων και σύμφωνα με την απογραφή 2011 απογράφησαν 609 κάτοικοι.

Στον Πλάτανο γεννήθηκε και έζησε ο άγιος Δημήτριος Γκαγκαστάθης (1902-1975).

## Απογραφές πληθυσμού
Η πορεία του πληθυσμού, σύμφωνα με τις απογραφές είναι: 

## Εξωτερικοί σύνδεσμοι

* Πλάτανος Τρικάλων ή Βάνια (21/11/2017) στον ιστότοπο https://vimeo.com/

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων
Κοκκαλαίικα Μαγνησίας

Τα **Κοκκαλαίικα** είναι οικισμός της Θεσσαλίας στην Περιφερειακή Ενότητα Μαγνησίας.

## Γενικά στοιχεία
Τα Κοκκαλαίικα βρίσκονται στους πρόποδες του βουνού Χαλκοδόνιο, σε υψόμετρο 190 μέτρων. Απέχουν περίπου 8 χιλιόμετρα Ν. από το Βελεστίνο (έδρα του δήμου) και 31 χιλιόμετρα Δ.-ΝΔ. από τον Βόλο. Βόρεια του χωριού είναι το Αέρινο, δυτικά ο Άγιος Δημήτριος και το Περίβλεπτο ενώ στην ανατολική του άκρη περνάει ο Αυτοκινητόδρομος 1.

Αναφέρεται ως ξεχωριστός οικισμός για πρώτη φορά το 1961 να απογράφεται στην κοινότητα Περιβλέπτου. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι, μαζί με τον Άγιο Δημήτριο, το Ελευθεροχώρι, το Περίβλεπτο και την Κοκκίνα αποτελούν την κοινότητα Περβλέπτου που υπάγεται στην Δημοτική Ενότητα Περιβλέπτου του Δήμου Ρήγα Φεραίου και σύμφωνα με την απογραφή 2011 απογράφησαν 102 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Ρήγα Φεραίου
Κοκκίνα Μαγνησίας

Η **Κοκκίνα** είναι οικισμός της Θεσσαλίας στην Περιφερειακή Ενότητα Μαγνησίας.

## Γενικά στοιχεία
Η Κοκκίνα βρίσκεται στους νοτιοανατολικούς πρόποδες του βουνού Χαλκοδόνιο, σε υψόμετρο 220 μέτρων. Απέχει περίπου 11 χιλιόμετρα ΝΔ. από το Βελεστίνο (έδρα του δήμου) και 32 χιλιόμετρα Δ.-ΝΔ. από τον Βόλο. Ανατολικά του χωριού είναι το Αέρινο, νότια το Περίβλεπτο ενώ στα βορειοδυτικά του είναι ο αρχαιολογικός χώρος Κυνός Κεφαλές (βλ. Μάχη των Κυνός Κεφαλών).

Αναφέρεται επίσημα, μετά την Ένωση της Θεσσαλίας, το 1883 με την παλιά της ονομασία από την τουρκοκρατία ως *Μουσαφακλή* στο ΦΕΚ 126Α - 02/04/1883 να προσαρτάται στον τότε δήμο Φερών. Το 1928 με το ΦΕΚ 156Α - 08/08/1928 μετονομάστηκε σε Κοκκίνα. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι, μαζί με τον Άγιο Δημήτριο, το Ελευθεροχώρι, το Περίβλεπτο και τα Κοκκαλαίικα αποτελούν την κοινότητα Περιβλέπτου που υπάγεται στην Δημοτική Ενότητα Φερών του Δήμου Ρήγα Φεραίου και σύμφωνα με την απογραφή 2011 απογράφησαν 202 κάτοικοι.

## Εξωτερικοί σύνδεσμοι

* Κυνός Κεφαλές – Περιήγηση στον τόπο και την ιστορία στον ιστότοπο https://e-thessalia.gr/.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Ρήγα Φεραίου
Χρυσή Μπάλα του 1960

Η **Χρυσή Μπάλα του 1960**, δόθηκε στον καλύτερο ποδοσφαιριστή της Ευρώπης, όπως κρίθηκε από μια ομάδα αθλητικών δημοσιογράφων από χώρες μέλη της UEFA, Λουίς Σουάρες στις 13 Δεκεμβρίου 1960. 

## Κατάταξη

## Σημειώσεις
α.Παρόλο που γεννήθηκε στην Αργεντινή,ο Αλφρέδο Ντι Στέφανο απέκτησε ισπανική υπηκοότητα το 1956 και θα έπαιζε για την εθνική ομάδα της Ισπανίας.

## Βιβλιογραφικές αναφορές


## Εξωτερικοί σύνδεσμοι

* Επίσημη σελίδα της Χρυσής Μπάλας ''του France Football''
1960
Γιόσεφ Ουιλάκι

Ο **Γιόσεφ Ιολάκι** () (10 Αυγούστου 1929 – 13 Φεβρουαρίου 2006)  ήταν Γάλλος ποδοσφαιριστής ουγγρικής καταγωγής, και ένας από τους καλύτερους επιθετικούς στην Λιγκ 1 με 190 γκολ τις δεκαετίες του 1950 και του 1960.

## Τίτλοι
**Νις**

* Λιγκ 1: 1956
* Κύπελλο Γαλλίας: 1954

## Παραπομπές


Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Ρασίνγκ Κλαμπ ντε Φρανς
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Νιμ Ολιμπίκ
Κατηγορία:Ποδοσφαιριστές ΦΚ Σετ
Κατηγορία:Ποδοσφαιριστές Σταντ Φρανσαί Παρί
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Γαλλίας
Κατηγορία:Γάλλοι ποδοσφαιριστές
Κατηγορία:Ούγγροι ποδοσφαιριστές
Παγκόσμιο πρωτάθλημα Φόρμουλα 1 (2024)

Το **Παγκόσμιο πρωτάθλημα Φόρμουλα 1 (2024)** ήταν το 75ο που διοργάνωσε η FIA. Περιλάμβανε 24 Γκραν Πρι. Ξεκίνησε  στις 2 Μαρτίου στο Μπαχρέιν και ολοκληρώθηκε στις 8 Δεκεμβρίου στο Άμπου Ντάμπι. Σημαντικές αλλαγές ήταν πως το Γκραν Πρι Ιαπωνίας μεταφέρθηκε τον Απρίλιο, το Γκραν Πρι Αζερμπαϊτζάν μεταφέρθηκε τον Σεπτέμβριο, το Γκραν Πρι Ισπανίας μεταφέρθηκε τον Ιούνιο και η μεγάλη επιστροφή του Γκραν Πρι Κίνας.

## Πρόγραμμα
Το Πρόγραμμα του 2024 επρόκειτο να περιλαμβάνει 24 Γκραν Πρι.

Απ' τα Γκραν Πρι αυτά 3 διεξήχθησαν ημέρα Σάββατο αντί για Κυριακή. Αυτά ήταν το Γκραν Πρι Μπαχρέιν, το Γκραν Πρι Σαουδικής Αραβίας και το Γκραν Πρι Λας Βέγκας. Τα 2 πρώτα λόγω του Ραμαζανιού και το τελευταίο λόγω της διαφοράς ώρας.

## Ομάδες και οδηγοί
Οι ακόλουθοι κατασκευαστές και οδηγοί θα αγωνιστούν στο Παγκόσμιο Πρωτάθλημα του 2024. Όλες οι ομάδες αγωνίζονται με ελαστικά που παρέχονται από την Pirelli.

### Αλλαγές Ομάδων
Η Alfa Romeo σταμάτησε την συνεργασία της με την Sauber και αποχώρησε από την F1 το 2023.Στα πλαίσια της συμφωνίας για την είσοδο της Audi η Sauber μετονομάστηκε ως Stake F1 Team και με όνομα κατασκευαστή Kick Sauber

## Αλλαγές οδηγών στη διάρκεια του Πρωταθλήματος
Ο Βρετανός οδηγός Όλιβερ Μπέρμαν αντικατέστησε τον Ισπανό οδηγό της Ferrari Κάρλος Σάινθ Jr ο οποίος έπασχε από σκωληκοειδίτιδα στο Γκραν Πρι Σαουδικής Αραβίας. Ο ίδιος οδηγός στο Γκραν Πρι Αζερμπαϊτζάν αντικατέστησε το Δανό οδηγό της Haas Κέβιν Μάγκνουσεν ο οποίος συγκέντρωσε 12 βαθμούς ποινής και αποκλείστηκε. Επίσης ο Μπέρμαν αντικατέστησε το Δανό Κέβιν Μάγκνουσεν στο Γκραν Πρι Βραζιλίας επειδή αρρώστησε και απουσίασε. Ο Αμερικανός οδηγός της Williams Λόγκαν Σάρτζεντ αντικαταστάθηκε στο Γκραν Πρι Ιταλίας απ' τον Αργεντινό Φράνκο Κολαπίντο επειδή η απόδοσή του ήταν πολύ άσχημη και δεν είχε βαθμολογηθεί σε κανένα απ' τα προηγούμενα Γκραν Πρι.

## Σημειώσεις
  
## Παραπομπές



2024
Φράνκο Φερράρι (ποδοσφαιριστής, γεννημένος 1992)

Ο **Φράνκο Αριέλ Φερράρι** {ισπανικά: **Franco Ariel Ferrari**}, (γεννημένος στις 9 Μαΐου 1992 στο Ροσάριο ) είναι ένας Αργεντινός επαγγελματίας ποδοσφαιριστής που αγωνίζεται, ως αριστερό μπακ για τον Βόλο, στη Super League.

## Καριέρα
Ο Φερράρι ξεκίνησε την ποδοσφαιρική του καριέρα από την Τίρο Φεδεράλ . Πραγματοποίησε το επαγγελματικό του ντεμπούτου εναντίον της Ferro Carril Oeste στις 11 Ιουνίου 2011 . Μετά από μια τριετία με 72 συμμετοχές και 7 γκολ συνολικά, ο ακραίος αμυντικός φόρεσε για μια σεζόν (2015-16), τη φανέλα της **Santamarina** στη Πριμέρα Β Νασιονάλ. Εκεί συμπλήρωσε 15 συμμετοχές και ο σύλλογος τερμάτισε τέταρτος. χάνοντας στα πλέι οφ ανόδου από την **Club Atlético Patronato**.
Στις αρχές του 2016 είχε ένα σύντομο, ανεπιτυχές πέρασμα με το **Ρuerto San Martín** στην Torneo Federal B (σ.σ. 4η εθνική κατηγορία) , προτού μεταγραφεί στη **Club Atlético Mitre** (Torneo Federal A) (σ.σ. 3η εθνική κατηγορία) . Σε σαράντα έξι ματς και πετυχαίνοντας ένα τέρμα με τα χρώματα της Club Atlético Mitre, ο Φερράρι υπήρξε βασικό στέλεχος της ομάδας που πέτυχε τον προβιβασμό, τη σεζόν 2016–17. 

Τον Ιούνιο του 2019, ο Φερράρι αποδέχθηκε να μετακομίσει στην Ελλάδα για λογαριασμό του Βόλου , με τη φανέλα του οποίου αγωνίστηκε επί τρία χρόνια και συμπλήρωσε 100 συμμετοχές, πέτυχε τρία τέρματα και έδωσε 6 ασίστ . Για την περίοδο 2020-2021, ο Φερράρι βραβεύτηκε ως μέλος της καλύτερης ενδεκάδας από τον ΠΣΑΠΠ.

Την αγωνιστική περίοδο 2022-2023 ο Φερράρι αγωνίστηκε στην Κύπρο με τα χρώματα του ΑΠΟΕΛ . Παρά τα οικονομικά προβλήματα του συλλόγου, ο Φερράρι υπήρξε αναντικατάστατο στέλεχος της ομάδας, με 32 συμμετοχές (και 4 ασίστ) σε πρωτάθλημα, Κύπελλο και Ευρώπη. 

Στις 30 Ιουνίου 2023, ο Φερράρι υπέγραψε διετές συμβόλαιο με τον Άρη Θεσσαλονίκης  . Πραγματοποίησε το ντεμπούτο του με τους "κίτρινους" στις 27 Ιουλίου 2023 στον εκτός έδρας αγώνα της ομάδας του εναντίον της Αραράτ-Αρμενία (τελικό σκορ 1-1), για το θεσμό του ΟΥΕΦΑ Γιουρόπα Κόνφερενς Λιγκ .
Στις 12 Αυγούστου 2024 ανακοινώθηκε επίσημα η λήξη στη συνεργασία του Άρη με τον Φρανκο Φεράρι.
Φορώντας τη φανέλα του Άρη,ο  Φεράρι κατέγραψε συνολικά 30 συμμετοχές χωρίς να πετύχει κάποιο τέρμα (22 συμμετοχές στο Πρωτάθλημα, 4 στο  Κύπελλο Ελλάδας (φτάνοντας μάλιστα και στον τελικό του θεσμού) ενώ παράλληλα αγωνίστηκε και 4 φορές για το Κόμφερανς Λιγκ.  

## Παραπομπές

## Εξωτερικοί σύνδεσμοι

* Ο Φράνκο Φερράρι στο Soccerway

Κατηγορία:Αργεντινοί ποδοσφαιριστές
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Τίρο Φεδεράλ
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές ΑΠΟΕΛ
Κατηγορία:Αμυντικοί ποδοσφαιριστές
Κατηγορία:Αργεντινοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Πριμέρα Β Νασιονάλ
Free Guy

Το ***Free Guy*** είναι αμερικανική κωμική ταινία επιστημονικής φαντασίας του 2021 σε σκηνοθεσία και παραγωγή από τον Σον Λέβι και σενάριο των Ματ Λίμπερμαν και Ζακ Πεν από ιστορία του Λίμπερμαν. Πρωταγωνιστούν οι Ράιαν Ρέινολντς, Τζόντι Κόμερ, Λιλ Ρελ Χάουερι, Ούτκαρς Αμπούντκαρ, Τζο Κίρι και Τάικα Γουαϊτίτι.

Ο Λίμπερμαν ξεκίνησε να γράφει το σενάριο του 2016, που εξαγοράστηκε από την 20th Century Fox λίγο αργότερα. Ο Λέβι ήθελε να πρωταγωνιστήσει ο Χιου Τζάκμαν, ο οποίος τον σύστησε στον Ρέινολντς, με αποτέλεσμα ο Λέβι να αφήνει την προσαρμογή ζωντανής δράσης του ''Uncharted''. Η εξαγορά της 21st Century Fox από την Disney έκανε το *Free Guy* μια από τις πρώτες ταινίες παραγωγής 20th Century που συνέχισαν την παραγωγή υπό την ιδιοκτησία της Disney. Τα γυρίσματα έλαβαν μέρος στην Μασαχουσέτη και στην Καλιφόρνια από τον Μάιο μέχρι τον Ιούλιο του 2019.

Αφού η ταινία καθυστέρησε δύο φορές λόγω της πανδημίας COVID-19, έκανε πρεμιέρα στο Διεθνές Φεστιβάλ Κινηματογράφου του Λοκάρνο σις 10 Αυγούστου του 2021, και κυκλοφόρησε κινηματογραφικά στις Ηνωμένες Πολιτείες Αμερικής στις 13 Αυγούστου σε RealD 3D, IMAX, 4DX και Dolby Cinema από την 20th Century Studios. Εισέπραξε $331.5 εκατομμύρια παγκοσμίως απέναντι σε έναν προϋπολογισμό $100–125 εκατομμυρίων. Έλαβε θετικά σχόλια από τους κριτικούς, συγκρίνοντας το σε ταινίες επιστημονικής φαντασίας και βιντεοπαιχνίδια δράσης όπως τα *Ready Player One*, *[[Ζωντανή Μετάδοση: The Truman Show]]*, *[[The Matrix]]*, *[[Grand Theft Auto]]*, και *[[Fortnite]]*. Η ταινία έλαβε υποψηφιότητα για Καλύτερα Οπτικά Εφέ στα Βραβεία Αμερικανικής Ακαδημίας Κινηματογράφου 2021.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2021
Κατηγορία:Ταινίες παραγωγής 20th Century Studios
Κατηγορία:Ταινίες 4DX
Κατηγορία:Αμερικανικές κωμικές ταινίες δράσης
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες σε παραγωγή Ράιαν Ρέινολντς
Κατηγορία:Ταινίες με μουσική σύνθεση Κρίστοφ Μπεκ
Κατηγορία:Ταινίες τοποθετημένες στο μέλλον
Κατηγορία:Ταινίες γυρισμένες στη Μασαχουσέτη
Κατηγορία:Ταινίες σε σενάριο Ζακ Πεν
Κατηγορία:Ταινίες της TSG Entertainment
Κατηγορία:Ταινίες IMAX
Κατηγορία:Αμερικανικές ταινίες της δεκαετίας 2020
Κατηγορία:Ταινίες σε σκηνοθεσία Σον Λέβι
Drakengard

Το ***Drakengard***, γνωστό στην Ιαπωνία ως *Drag-On Dragoon*, (ιαπωνικά: ドラッグ オン ドラグーン, Χέπμπορν: *Doraggu On Doragūn*, *DOD*), είναι σειρά βιντεοπαιχνιδιών δράσης ρόλων που δημιουργήθηκαν από τον Τάρο Γιόκο. Το ομώνυμο πρώτο παιχνίδι της σειράς κυκλοφόρησε το 2003 για το PlayStation 2 και έκτοτε ακολούθησε ένα sequel, ένα prequel και πολλά spin-offs.

Το πρώτο ομώνυμο βιντεοπαιχνίδι της σειρά κυκλοφόρησε το 2003 για το PlayStation 2 και έκτοτε το ακολούθησαν ένα σίκουελ, ένα πρίκουελ και αρκετά spin-offs. Έχει κυκλοφορήσει η spin-off σειρά με τίτλο *[[Nier]]* (2010), που εξελίσσεται σε ένα εναλλακτικό χρονικό πλαίσιο βασισμένο σε έναν εναλλακτικό τερματισμό του πρώτου παιχνιδιού. Το *[[Drakengard 2]]* (2005) ακολουθεί την ιστορία μετά τον κανονικό τερματισμό του πρώτου *Drakengard*. Ο Γιόκο έχει σκηνοθετήσει όλα τα παιχνίδια και των δύο σειρών, με εξαίρεση το *Drakengard 2*, στο οποίο είχε μικρή ανάμειξη.

## Κοινά στοιχεία
Γενικότερα, οι ιστορίες των *Drakengard* και *Nier* εστιάζουν στις μοίρες και τις προσωπικότητες μικρών ομάδων πρωταγωνιστών, οι οποίοι συνδέονται άμεσα ή έμμεσα και επηρεάζονται από τα γεγονότα της ιστορίας. Σταθερές των σειρών είναι οι πολλαπλοί τερματισμοί και τα σκοτεινά ή ενήλικα σενάρια. Τα *Nier* θίγουν θέματα όπως η διαφορετικότητα, ο ρατσισμός, η ταυτότητα και η ματαιότητα. Τα παιχνίδια *Drakengard* τοποθετούνται σε φανταστικούς κόσμους σκοτεινής φαντασίας και έχουν στοιχεία που θυμίζουν την Ευρώπη. Εκεί, οι άνθρωποι και μυθικά πλάσματα ζουν μαζί. Τα παιχνίδια *Nier* τοποθετούνται στο επιστημονικής φαντασίας και μεταποκαλυπτικό μέλλον, όπου ο ανθρώπινος πολιτισμός βρίσκεται σε κρίσιμη κατάσταση. Και οι δύο σειρές έχουν αποσπάσει διθυραμβικές κριτικές για την πολυπλοκότητα των χαρακτήρων και των σεναρίων τους, ωστόσο ο τρόπος παιχνιδιού των *Drakengard* έχει επικριθεί.

## Υποδοχή
Τα *Drakengard* και το πρώτο *Nier* ήταν για μεγάλο χρονικό διάστημα δημοφιλή στην Ιαπωνία, σημειώνοντας καλές πωλήσεις, αποκτώντας καλτ κοινό, και κάνοντας διάφορες άλλες κυκλοφορίες σε μέσα όπως βιβλία, νουβέλες, manga, κόμικς και μια θεατρική παράσταση. Ωστόσο, ήταν λιγότερο γνωστά εκτός Ιαπωνίας, πράγμα που άλλαξε μετά την κυκλοφορία του ** το 2017, το οποίο έγινε παγκόσμια εμπορική επιτυχία και αυξήθηκε το ενδιαφέρον του δυτικού κόσμου. Αυτό οδήγησε στην κυκλοφορία ενός remaster του πρώτου *Nier* το 2021, με τίτλο *Replicant ver.1.22474487139...*, του οποίου οι πωλήσεις πήγαν καλύτερα από το γνήσιο παιχνίδι και απέσπασε μεγαλύτερη προσοχή.

## Βιντεοπαιχνίδια

## Παραπομπές


## Εξωτερικοί σύνδεσμοι
* ''Drakengard'' στη Wikia
* ''Nier'' στη Wikia

Κατηγορία:Σειρές βιντεοπαιχνιδιών
Κατηγορία:Drakengard
Κατηγορία:Βιντεοπαιχνίδια δράσης ρόλων
Κατηγορία:Βιντεοπαιχνίδια φαντασίας
Κατηγορία:Φαντάσματα σε βιντεοπαιχνίδια
Κατηγορία:Θυσίες στη μυθοπλασία
Κατηγορία:Franchises της Square Enix
Κατηγορία:Βιντεοπαιχνίδια με παράλληλα σύμπαντα
Αμακούσα

right|thumb|Τα νησιά Αμακούσα (''Amakusa islands'') στη Θάλασσα Γιατσουσίρο της νοτιοδυτικής Ιαπωνίας. Η μεγαλύτερη νήσος είναι η Σιμοσίμα.
right|thumb|Μια άποψη των Αμακούσα (με το Κάμι-Αμακούσα σε πρώτο πλάνο)
right|thumb|Ο ρωμαιοκαθολικός χριστιανικός ναός του Όε
Η **Αμακούσα** (ιαπων. 天草), ονομασία που σημαίνει «Ουράνια χλόη», είναι μια συστάδα εβδομήντα περίπου νησιών και νησίδων έξω από τη δυτική ακτή του Κιούσου, του νοτιοδυτικότερου από τα τέσσερα μεγάλα νησιά της Ιαπωνίας. Η συνολική έκταση των νησιών Αμακούσα είναι 886 τετραγωνικά χιλιόμετρα και ο συνολικός πληθυσμός τους ήταν 126.445 κάτοικοι στην απογραφή του 2014.

## Γεωγραφία
Το μεγαλύτερο νησί της συστάδας Αμακούσα είναι η Σιμοσίμα, που έχει μήκος 42,6 χιλιόμετρα και μέγιστο πλάτος 21,7. Βρίσκεται σε γεωγραφικές συντεταγμένες 32°20΄ Βόρειο πλάτος και 130° Ανατολικό μήκος, διαχωριζόμενη από το υπόλοιπο έδαφος του Νομού Κουμαμότο από τη Θάλασσα Γιατσουσίρο. Η νήσος διαθέτει και θερμές πηγές. Τρία ακόμα νησιά της Αμακούσα είναι κάπως μεγάλα: το Κόμι-σίμα, το Ναγκασίμα και το Ζισισίμα.

Το νησιωτικό συγκρότημα δεν έχει ψηλά βουνά, με μόνο 4 κορυφές να ξεπερνούν σε υψόμετρο τα 460 μέτρα, ωστόσο το έδαφος των νησιών είναι τραχύ και λοφώδες. Εξαιτίας της ελλείψεως επίπεδης αρόσιμης γης, η καλλιεργήσιμη γη είναι διαμορφωμένη σε πεζούλες.

## Ιστορία
Η Αμακούσα, μαζί με τη γειτονική Χερσόνησο Σιμαμπάρα, απετέλεσαν το κέντρο της Εξεγέρσεως της Σιμαμπάρα τον 17ο αιώνα, της οποίας ηγήθηκαν Ιάπωνες Χριστιανοί. Μετά την καταστολή της εξεγέρσεως οι Χριστιανοί που είχαν επιζήσει συνέχισαν να ακολουθούν την πίστη τους στα κρυφά, παρά τους σκληρούς διωγμούς.

## Οικονομία
Η Αμακούσα παράγει μικρές ποσότητες γαιάνθρακα και πηλού, που χρησιμεύουν αμφότερα για την κατασκευή των κεραμικών Χιράντο και Σατσούμα. Πολλά καμίνια αγγειοπλαστικής παραμένουν στα νησιά και σήμερα, ενώ εξάγονται ακόμα τόσο πηλός όσο και κεραμικά είδη. Κατά τα άλλα, οι περισσότεροι κάτοικοι των νησιών ασχολούνται με τη γεωργία και την αλιεία.

Τα κεραμικά της Αμακούσα έχουν αναγνωρισθεί από το ιαπωνικό κράτος.

## Διοικητικά
Σήμερα τα νησιά είναι οργανωμένα από διοικητικής πλευράς στο Διαμέρισμα Αμακούσα, τον ομώνυμο Δήμο Αμακούσα και τον Δήμο Κάμι-Αμακούσα, όλα υπαγόμενα στον Νομό Κουμαμότο.

## Συγκοινωνίες
right|thumb|Πορθμείο (φέρι-μποτ) που μεταφέρει επιβάτες μεταξύ των νησιών Αμακούσα.
Η Αμακούσα εξυπηρετείται από το Αεροδρόμιο Αμακούσα, που βρίσκεται στο βόρειο άκρο της Νήσου Σιμοσίμα. Επίσης τα νησια συνδέονται με το Κιούσου με τις «Πέντε Γέφυρες της Αμακούσα». Γίνονται όμως και δρομολόγια πορθμείων από την πόλη Χόντο και από το μικρό λιμάνι Ματσουσίμα, ενώ άλλα πλοία συνδέουν τα νησιά με τους γειτονικούς Νομούς Καγκοσίμα και Ναγκασάκι. 

## Παραπομπές


## Πηγές
* 
* Το λήμμα «Αμακούζα» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 623

Αμακουσα
Πομπόνιο Αμαλτέο

thumb|«Η Παρθένος εν δόξη με τον Άγιο Ιωάννη τον Βαπτιστή, τον Άγιο Τισιανό, και δωρητή», έργο του Πομπόνιο Αμαλτέο, 1563
Ο **Πομπόνιο Αμαλτέο** (ιταλ. *Pomponio Amalteo*, 1505 – 9 Μαρτίου 1588) ήταν Ιταλός ζωγράφος της βενετικής σχολής.

## Βιογραφικά στοιχεία
Ο Αμαλτέο γεννήθηκε στη μικρή πόλη Μόττα ντι Λιβέντσα, κοντά στη Βενετία. Υπήρξε μαθητής του Ιλ Πορντενόνε, του οποίου έγινε και γαμπρός το 1534. Μιμήθηκε το καλλιτεχνικό ύφος του δασκάλου του, τού οποίου το ατελιέ στο Φριούλι κληρονόμησε και στην περιοχή αυτή ζωγράφισε τα περισσότερα έργα του. Καθώς ο Πορντενόνε ήταν όλο και περισσότερο δραστήριος στη Βενετία τη δεκαετία του 1530, ο Αμαλτέο μπόρεσε να αναδειχθεί ως αυτοδύναμος μετρ.

Τα έργα του Αμαλτέο αποτελούνται κυρίως από νωπογραφίες και παραστάσεις της κόγχης του ιερού εκκλησιών (*altarpieces*). Πολλά από αυτά τα έργα έχουν φθαρεί σημαντικά με την πάροδο των αιώνων, όπως στον ναό της Αγίας Μαρίας των Μπαττίστι και ο «Άγιος Σεβαστιανός» (1533) στον καθεδρικό ναό του Σαν Βίτο αλ Ταλιαμέντο. Πέντε πίνακές του με θέματα παρμένα από τη ρωμαϊκή ιστορία κοσμούν το «Μέγαρο των Νοταρίων» στο Μπελλούνο.

Η τεχνοτροπία του Αμαλτέο διαφοροποιείται από εκείνη του Πορντενόνε στις ασθενέστερες σκιάσεις, στα φωτεινότερα χρώματα και στις λιγότερο κομψές αναλογίες των μορφών. Πιθανώς όμως υπήρξε ο πλέον «φτασμένος» από τους μαθητές του Πορντενόνε.

Ο αδελφός του, ο Τζιρολάμο Αμαλτέο (*Girolamo Amalteo*), λέγεται ότι βοηθούσε τον Πομπόνιο στο έργο του. Η κόρη του, η Κιντίλια, είχε επίσης τη φήμη καλής ζωγράφου, στην περίπτωσή της μιας εξαιρετικής προσωπογράφου, και παντρεύτηκε επίσης ζωγράφο, τον Τζουζέππε Μορέττο. Ο Τζιρολάμο, πέρα από τη βοήθεια στον αδελφό του, φιλοτέχνησε μικρές νωπογραφίες και ένα έργο στο ιερό του ναού του Αγίου Βίτου.

Μαθητές του Πομπόνιο Αμαλτέο ήταν οι Σεμπαστιάνο Σεκκάντε (*Sebastiano Seccante*, 1534-1581) και Τζοβάννι Αντόνιο Αγκοστίνι (*Giovanni Antonio Agostini*).

Ο Πομπόνιο Αμαλτέο πέθανε στο Σαν Βίτο αλ Ταλιαμέντο σε ηλικία 82 ή 83 ετών.

## Παραπομπές


## Πηγές
* Rose, Hugh James: Το λήμμα «Amalteo» στο *New General Biographical Dictionary*, εκδ. B. Fellowes et al., Λονδίνο 1857, τόμος 1, σελ. 376
* 

Κατηγορία:Ιταλοί ζωγράφοι του 16ου αιώνα
Κατηγορία:Ζωγράφοι της Αναγέννησης
Εθνικό Πάρκο Αμάμι-Γκούντο

thumb|255px|Το Κέντρο Άγριας Ζωής του Αμάμι
Το **Εθνικό Πάρκο Αμάμι-Γκούντο** (ιαπων. 奄美群島国立公園) είναι Εθνικό Πάρκο στο ομώνυμο σύμπλεγμα νησιών στον Νομό Καγκοσίμα της Ιαπωνίας. Το πάρκο, που ιδρύθηκε το 2017, περιλαμβάνει έκταση ξηράς 421,81 τετραγωνικά χιλιόμετρα και θαλάσσια έκταση 330,82 τετραγων. χιλιόμετρα (συνολικά 752,63 τετρ. χιλιόμετρα). Τα νησιά αποτελούν το βόρειο μέρος του Αρχιπελάγους Ρίου-Κίου. Το πάρκο περιλαμβάνει μέρη των νησιών Τοκουνοσίμα, Κικάι-τζίμα, Αμάμι Οσίμα, Γιόρον-τζίμα, Οκινοεράμπου, Ούκε, Κακερόμα-τζίμα και Γιοροσίμα.

## Ιστορία
Στις 15 Φεβρουαρίου 1974 ιδρύθηκε ο πρόδρομος του σημερινού πάρκου στο νησί Αμάμι Οσίμα. Στις 7 Μαρτίου 2017 ιδρύθηκε το Εθνικό Πάρκο Αμάμι Γκούντο, που επεκτείνεται σε άλλα επτά νησιά και είναι το 34ο κατά σειρά ανακηρύξεως Εθνικό Πάρκο της χώρας. Περιλαμβάνει εκτάσεις των εξής 12 δήμων: Αμάγκι, Αμάμι, Τσίνα, Ίσεν, Κικάι, Σετούτσι, Τατσούγκο, Τοκουνοσίμα, Ούκεν, Βαντομάρι, Γιαμάτο και Γιόρον.

Η δημιουργία του νέου εθνικού πάρκου, μαζί με τη δημιουργία του Εθνικού πάρκου Γιανμπάρου, ήταν μέρος του κινήματος για την ένταξη των νήσων Αμάμι Οσίμα, Τοκουνοσίμα, Ιριομότε και του βόρειου μέρους της Οκινάουα στον Κατάλογο Μνημείων Παγκόσμιας Κληρονομιάς της UNESCO.

Το Κέντρο Άγριας Ζωής του Αμάμι διευθύνεται από το ιαπωνικό Υπουργείο Περιβάλλοντος με σκοπό την προστασία και διατήρηση του φυσικού οικοσυστήματος των Νήσων Αμάμι.

## Χλωρίδα και πανίδα
Στο Πάρκο υπάρχουν κοραλλιογενείς ύφαλοι, μαγγρόβια δάση και υγρότοποι παλιρροϊκής ζώνης. Μοναδικό οικοσύστημα έχει αναπτυχθεί με ενδημικά είδη, όπως το κουνέλι του Αμάμι, δύο κινδυνεύοντα με εξαφάνιση είδη αρουραίου και μερικά πουλιά, όπως τα *[[Garrulus lidthi]]*, *[[Otus elegans]]* και *[[Larvivora komadori]]*. Υπάρχουν επίσης φίδια όπως τα χάμπου και αμφίβια όπως ο βάτραχος της Ισικάβα και ο εχινοτρίτων του Άντερσον.

## Εικόνες
 
Αρχείο:View_of_Katetsu_cove_from_nearby_Manen-zaki.jpg|Άποψη του Όρμου Κατέτσου στο νησί Αμάμι Οσίμα.
Αρχείο:Amami_beach.jpg|Παραλιακή περιοχή του Αμάμι Οσίμα
Αρχείο:Kinsakubaru_wildwood.jpg|Το παρθένο δάσος Κινσακουμπάρου στο Αμάμι Οσίμα
Αρχείο:Mushiroze.JPG|Βραχώδης ακτή του Τοκουνοσίμα
Αρχείο:Yakomo_beach.jpg|Παραλία του Οκινοεράμπου


## Δείτε επίσης
* Αμάμι Οσίμα

## Παραπομπές


## Εξωτερικοί σύνδεσμοι
* Χάρτης του Πάρκου  (στην ιαπωνική)

Αμαμι Γκουντο
Εθνικο Παρκο Αμαμι Γκουντο
Α.Μ.Ε.Σ. Αχιλλέας Νεοκαισάρειας

Ο **Αθλητικός Μορφωτικός Εκπολιτιστικός Σύλλογος Νεοκαισάρειας «ο Αχιλλέας»** είναι ελληνικός ποδοσφαιρικός σύλλογος με έδρα τη Νεοκαισάρεια Πιερίας.

Ο σύλλογος ιδρύθηκε το 1968. Τη σεζόν 2022–23 αγωνίστηκε στην Α΄ κατηγορία ΕΠΣ Πιερίας

## Τίτλοι
* A΄ Κατηγορία Ε.Π.Σ. Πιερίας (**2 Τίτλοι**): 2011–2012, 2017–2018
* Β΄ Κατηγορία Ε.Π.Σ. Πιερίας (**1 Τίτλος**): 2009–2010

## Διαδρομή στις εθνικές κατηγορίες

## Παραπομπές


Κατηγορία:Αθλητικοί σύλλογοι Πιερίας
Κατηγορία:Ιδρύσεις αθλητικών συλλόγων το 1968
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1968
Νεβντούρ Χανιμεφέντι

Η **Νεβντούρ Χανιμεφέντι** (Οθ. Τούρκικα: نودر خانم) (Τούρκικα: *Nevdürr Hanımefendi*, 1861 - 1927) ήταν η έκτη σύζυγος του σουλτάνου Μουράτ Ε΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Altici Nevdürr Hanım Efendi Hazretleri***

## Βιογραφία
Η Νεβντούρ γεννήθηκε στο Μπατούμι το 1861, κόρη του Νακασβίλι Ρουστέμ Μπέη. Παντρεύτηκε τον Μουράτ το 1880 όταν ήταν ήδη κρατούμενος στο Παλάτι Τσιραγάν. Αφού βασίλευσε για τρεις μήνες, ο Μουράτ καθαιρέθηκε στις 30 Αυγούστου 1876, λόγω ψυχικής αστάθειας και φυλακίστηκε στο Παλάτι Τσιραγάν. Η Νεβντούρ στάλθηκε αρχικά στο Παλάτι Τσιραγάν ως Καλφά, αλλά ο Μουράτ της άρεσε και αποφάσισε να την πάρει ως νέα σύζυγό του.

Η Νεβντούρ έμεινε χήρα στο θάνατο του Μουράτ το 1904, μετά από την οποία η δοκιμασία της στο Παλάτι Τσιραγάν έφτασε στο τέλος της. Μετά τον θάνατο του συζύγου της, στάλθηκε στην Προύσα με τις Γκεβχερίζ Χανιμεφέντι, Ρεμσινάς Χανιμεφέντι και Φιλιζτέν Χανιμεφέντι για μερικά χρόνια και ο μισθός της ακυρώθηκε από την Επιτροπή Ένωσης και Προόδου. Στη συνέχεια πήγε να ζήσει με τη θετή κόρη της Χατιτζέ Σουλτάν, η οποία ζήτησε πολλές φορές μισθό για την Νεβντούρ, αλλά ποτέ δεν της δόθηκε. Όταν η Χατιτζέ Σουλτάν εξορίστηκε το 1924, η Νεβντούρ έπεσε σε πλήρη φτώχεια. 

Η Νεβντούρ Χανιμεφέντι πέθανε το 1927 στο Μπεσίκτας σε ηλικία 65/66 ετών.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Ασφοδελός λειμώνας

μικρογραφία|240x240εσ|Λιβάδι με Ασφόδελους.
Στην ελληνική μυθολογία, ο **Ασφοδελός λειμώνας** (γνωστός στα νέα ελληνικά και ως **Ασφοδελό λιβάδι** ή **λιβάδι από Ασφόδελους**) είναι μια περιοχή στον Κάτω Κόσμο όπου κατοικούν οι ψυχές των κοινών ανθρώπων μετά τον θάνατο. Ο Ασφοδελός ήταν ένα από τα τρία κύρια τμήματα του Κάτω Κόσμου, μαζί με τα Ηλύσια Πεδία, όπου κατέληγαν οι ψυχές των ηρώων για να ανταμειφθούν, και τον Τάρταρο, όπου κατέληγαν οι ψυχές όσων άξιζαν να τιμωρηθούν. Κατά τον Όμηρο στον ασφοδελό λειμώνα πήγαν οι ψυχές των ηρώων του τρωικού πολέμου, όπως του Αχιλλέα, του Πατρόκλου, του Αίαντα κλπ, καθώς και των μνηστήρων της Πηνελόπης. Ο Όμηρος αναφέρει πως το λιβάδι με τους Ασφόδελους βρίσκεται κοντά στον Δήμο των ονείρων. Το όνομα του Ασφοδελού λειμώνα είναι γνωστό από την Οδύσσεια του Ομήρου, όπου γίνεται αναφορά σε αυτόν κατά το ταξίδι του Οδυσσέα στον Κάτω Κόσμο. Πολλοί αρχαίοι Έλληνες ποιητές και ομηρικοί σχολιαστές κατανοούν το επίθετο *ασφοδελός* ως «ανθισμένος», «ευώδης» ή «εύφορος», συνδέοντας το λιβάδι με το λουλούδι Ασφόδελος. Στην ελληνική μυθολογία, το λουλούδι του Ασφόδελου συνδέεται με την Περσεφόνη λόγω των νεκρών και θεωρείται επίσης έμβλημα του Διονύσου.

## Δείτε επίσης

* Κόσμος των ονείρων (μυθολογία)
* Ηλύσια πεδία
* Τάρταρος

## Παραπομπές

Κατηγορία:Τοποθεσίες της Ελληνικής Μυθολογίας
Αμαλκείδης

Ο **Αμαλκείδης** ή και **Αμακλείδης** ήταν ο ένας από τους λεγόμενους **Τριτοπάτορες** θεούς (οι άλλοι δύο ήταν ο Πρωτοκλέας και ο Πρωτοκρέων ή Πρωτοκλέων) της αρχαίας ελληνικής μυθολογίας.

Οι Τριτοπάτορες λατρεύονταν στην Αττική ως οι πρόγονοι ενός από τα παλαιότερα γένη, καθώς θεωρούνταν γιοι του Ουρανού και της Γης Ο Αμαλκείδης ωστόσο αναφέρεται και ως γιος του Δία και της Περσεφόνης. Το *[[Σούδα (λεξικό)|Λεξικό της Σούδας]]* γράφει: *«Εν δε τω Ορφέως φυσικώ ονομάζεσθαι τους Τριτοπάτορας Αμαλκείδην και Πρωτοκλέα και Πρωτοκλέοντα»*. Από την άλλη, κάποιοι μελετητές θεωρούν τον Αμαλκείδη ως έναν δαίμονα, που πιστευόταν ότι πρωτοστατούσε στη δημιουργία των θυελλωδών ανέμων. Στην Αθήνα τιμούσαν τους Τριτοπάτορες ως «αρχαιοτέρους των Διοσκούρων» Θεωρούσαν επίσης τον Αμαλκείδη ως προστάτη της σταθερότητας του γάμου και της ευτεκνίας (της εύκολης αποκτήσεως τέκνων). Σύμφωνα με μια μαρτυρία του Κικέρωνα, ο Αμακλείδης περιλαμβανόταν από τους Αθηναίους στους **[[Τριττύωνες]]**, οι οποίοι ήσαν πρωτόπλαστα όντα.

## Παραπομπές


## Πηγές
* Πάσχος, Βασίλειος: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 634

Αμαλκειδης
Κόσμος των ονείρων (μυθολογία)

[μικρογραφία|276x276εσ|[Ίρις (μυθολογία)|Ίριδα και Μορφέας, γιός του Ύπνου και ένας από τους τρεις Ονείρους που κατονομάζει ο Οβίδιος.]]
Στην ελληνική μυθολογία, ο **Κόσμος των Ονείρων** (στα αρχαία ελληνικά **δῆμος ὀνείρων**) είναι μια τοποθεσία στον Κάτω Κόσμο γνωστή από την Οδύσσεια του Ομήρου.  Ο Όμηρος τοποθετεί τον *Δήμο των Ονείρων* πέρα από το ρεύμα του Τιτάνα Ωκεανού, του ποταμού που περιβάλλει τον κόσμο, και πέρα από τις πύλες του Ηλίου, κοντά στο Λιβάδι του Ασφόδελου, όπου κατοικούν οι ψυχές των νεκρών. Στην αρχαιότητα οι Όνειροι, προσωποποιήσεις των ονείρων, εμφανίζονταν σε διάφορους μύθους όπου συχνά φαίνεται να μεταφέρουν μηνύματα στους θνητούς κατά την διάρκεια του ύπνου τους. Σε ένα απόσπασμα της Οδύσσειας, η Πηνελόπη αναφέρεται στις δύο πύλες των ονείρων, την πύλη του κέρατος, από την οποία περνούν αληθινά όνειρα, και την πύλη του ελεφαντόδοντου, από την οποία βγαίνουν απατηλά όνειρα. 

Ο Ρωμαίος ποιητής Οβίδιος περιγράφει τον θεό Ύπνο (στα λατινικά *Somnus*) ως μια νωχελική θεότητα που κατοικεί στον Κάτω Κόσμο μέσα σε μια σιωπηλή και ομιχλώδη σπηλιά απρόσιτη από τον ήλιο. Η σπηλιά του βρίσκεται κοντά στον ποταμό της Λήθης και περιβάλλεται από κοιλάδες με παπαρούνες και βότανα. Την νύχτα, οι σπόροι των φυτών σκορπούν στη γη στέλνοντας τους ανθρώπους για ύπνο. Ο Οβίδιος αναφέρει την ύπαρξη πολλών Ονείρων (*Somnia*) που είναι γιοι του Ύπνου και κινούνται γύρω του παίρνοντας διάφορες όψεις και σχήματα. Από τους χιλιάδες Ονείρους, ο Οβίδιος κατονομάζει τον Μορφέα και τους αδελφούς του, τον Φοβήτωρα και τον Φάντασο.

## Δείτε επίσης

* Ασφοδελός λειμώνας
* Όνειρος
* Ηλύσια Πεδία
* Τάρταρος

## Παραπομπές

Κατηγορία:Τοποθεσίες της Ελληνικής Μυθολογίας
Κατηγορία:Γεωγραφία της Οδύσσειας
Έριχ Χοφ

Ο **Έριχ Χοφ** (3 Αυγούστου 1936 – 25 Ιανουαρίου 1995) ήταν Αυστριακός ποδοσφαιριστής ο οποίος εργάστηκε ως προπονητής μετά το τέλος της καριέρας του, ενώ έπαιζε ως επιθετικός.

## Καριέρα
Γεννημένος στην περιοχή Brigittenau της Βιέννης, ο Χοφ άρχισε να παίζει ποδόσφαιρο ως επιθετικός με την FC Hochstädt. Το 1952, εντάχθηκε στην Βίνερ Σπορτ-Κλουμπ, όπου θα έπαιζε μέχρι το 1969, με εξαίρεση μια σύντομη θητεία με την Αούστρια Βιέννης το 1964. Αναδείχθηκε πρώτος σκόρερ του αυστριακού πρωταθλήματος το 1959 και το 1961 με 32 και 21 γκολ αντίστοιχα. Ο Χοφ ήταν κορυφαίος Αυστριακός ποδοσφαιριστής τη δεκαετία του 1960 και ήταν γνωστός ως «Ο καθηγητής του ποδοσφαίρου» (*Der Professor des Fußballs*).

Ο Χοφ πραγματοποίησε 37 εμφανίσεις και σημείωσε 28 γκολ για την εθνική ομάδα ποδοσφαίρου της Αυστρίας από το 1957 έως το 1968. Έκανε το ντεμπούτο του σε φιλικό αγώνα εναντίον της Δυτικής Γερμανίας στις 10 Μαρτίου 1957 

## Προσωπική ζωή
Ο Χοφ πέθανε από καρκίνο του πνεύμονα σε νοσοκομείο της Βιέννης στις 25 Ιανουαρίου 1995.

Ήταν αδελφός του πρώην ποδοσφαιριστή Νόρμπερτ Χοφ.

## Παραπομπές


## Εξωτερικοί σύνδεσμοι
* Austria Archiv ως παίκτης 
* Austria Archiv ως προπονητής 
* Στατιστικά εθνικής ομάδας ως παίκτης 
* Στατιστικά εθνικής ομάδας ως προπονητής 
*   Ρεκόρ αγώνων  
*  
* 

Κατηγορία:Προπονητές ποδοσφαίρου Αούστρια Βιέννης
Κατηγορία:Ποδοσφαιριστές Αούστρια Βιέννης
Κατηγορία:Ποδοσφαιριστές Βίνερ Σπορτ-Κλουμπ
Κατηγορία:Προπονητές ποδοσφαίρου Εθνικής Αυστρίας
Κατηγορία:Αυστριακοί προπονητές ποδοσφαίρου
Κατηγορία:Ποδοσφαιριστές Εθνικής Αυστρίας
Κρίστιαν Μπραντ

**Ο Κρίστιαν Μπραντ** (γεννημένος στις 23 Μαΐου 1972) είναι Γερμανός προπονητής ποδοσφαίρου και πρώην παίκτης που προπονεί την ομάδα νέων της Βέρντερ Βρέμης . 

## Παιχτική καριέρα
Ως μέσος, ο Μπραντ ξεκίνησε την καριέρα του στη VfB Oldenburg και έκανε το ντεμπούτο του για τον σύλλογο στις 27 Αυγούστου 1991 σε έναν αγώνα εναντίον της FC St. Pauli . Στην πρώτη του σεζόν ο Μπραντ έπαιξε 13 παιχνίδια καθώς η Όλντενμπουργκ έχασε ελάχιστα την άνοδο, τερματίζοντας στη δεύτερη θέση πίσω από την Bayer Uerdingen . 

## Προπονητική καριέρα
Μετά την απόσυρσή του από το ποδόσφαιρο, ο Μπραντ έγινε ο νέος βοηθός μάνατζερ της FC Thun το καλοκαίρι του 2007.  Στις 7 Ιανουαρίου 2008, διορίστηκε προπονητής νέων της FC Luzern . Μετά την απόλυση του πρώην προπονητή Rolf Fringer στις 2 Μαΐου 2011, διορίστηκε προσωρινός προπονητής της πρώτης ομάδας της Λουκέρνης  και θα αντικαταστάθηκε από τον Murat Yakin στο τέλος της σεζόν. 

Διορίστηκε ως επικεφαλής προπονητής της Γιάν Ρέγκενσμπουργκ στις 18 Νοεμβρίου 2014. 

Διορίστηκε ως επικεφαλής προπονητής της Hansa Rostock στις 7 Δεκεμβρίου 2015.  Απολύθηκε στις 13 Μαΐου 2017. 

## Διακρίσεις
**Βέρντερ Βρέμης**

* DFB-Pokal : 1998–99

## Παραπομπές


## Εξωτερικοί σύνδεσμοι
* 

Κατηγορία:Δυτικογερμανοί ποδοσφαιριστές
Κατηγορία:Προπονητές ποδοσφαίρου ΦΚ Χάνσα Ρόστοκ
Κατηγορία:Γερμανοί προπονητές ποδοσφαίρου
Κατηγορία:Ποδοσφαιριστές ΦΚ Λουκέρνη
Κατηγορία:Ποδοσφαιριστές ΦΚ Χάνσα Ρόστοκ
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ποδοσφαιριστές Βέρντερ Βρέμης Β
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Μπούντεσλιγκα
Κατηγορία:Γερμανοί ποδοσφαιριστές
Οι Πέντε Θρύλοι

***Οι Πέντε Θρύλοι*** (πρωτότυπος αγγλικός τίτλος: *Rise of the Guardians*) είναι Αμερικανική 3D ταινία κινουμένων σχεδίων υπολογιστή του 2012 περιπέτειας και φαντασίας σε παραγωγή DreamWorks Animation και διανομή Paramount Pictures. Η ταινία σκηνοθετήθηκε από τον Πίτερ Ράμσεϊ (στο μεγάλου μήκους σκηνοθετικού του ντεμπούτου) από σενάριο του Ντέιβιντ Λίντσεϊ-Αμπέρ βασισμένη στην σειρά βιβλίων *The Guardians of Childhood* και στην ταινία μικρού μήκους *The Man in the Moon*. Πρωταγωνιστούν οι φωνές των Κρις Πάιν, Άλεκ Μπάλντουιν, Τζουντ Λο, Άιλα Φίσερ, και Χιου Τζάκμαν.

*Οι Πέντε Θρύλοι* κυκλοφόρησε στις Ηνωμένες Πολιτείες Αμερικής στις 21 Νοεμβρίου του 2012. Εισέπραξε $306.9 εκατομμύρια παγκοσμίως απέναντι σε έναν προϋπολογισμό $145 εκατομμυρίων, αλλά υπολογίζεται πως η εταιρεία έχασε $87 εκατομμύρια λόγω του υψηλού κόστους προώθησης και διανομής, κάνοντάς το εισπρακτική αποτυχία. Έλαβε υποψηφιότητα για Καλύτερη Ταινία Κινουμένων Σχεδίων στις Χρυσές Σφαίρες και στα Βραβεία Άννι.

Ήταν η τελευταία ταινία της DreamWorks Animation με διανομή Paramount Pictures. Από το *[[Οι Κρουντς]]* (2013) μέχρι το *[[Καπετάν Βράκας (ταινία)|Καπετάν Βράκας]]* (2017) οι ταινίες της DreamWorks διανέμονταν από την 20th Century Fox.

## Παραπομπές


## Εξωτερικοί σύνδεσμοι

* 
* 
* 

Κατηγορία:Ταινίες του 2012
Κατηγορία:Αμερικανικές 3D ταινίες
Κατηγορία:Αμερικανικές χριστουγεννιάτικες ταινίες
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Αμερικανικές περιπετειώδεις ταινίες φαντασίας
Κατηγορία:Ταινίες κινουμένων σχεδίων της DreamWorks Animation
Κατηγορία:Ταινίες βασισμένες σε μικρού μήκους ταινίες
Κατηγορία:Ταινίες με μουσική σύνθεση Αλεξάντρ Ντεσπλά
Κατηγορία:Αμνησία σε ταινίες
Κατηγορία:Ταινίες παραγωγής Paramount Pictures
Κατηγορία:Ταινίες κινουμένων σχεδίων της Paramount Pictures
Κατηγορία:3D ταινίες κινουμένων σχεδίων
Κατηγορία:Ταινίες IMAX
Κατηγορία:Ταινίες κινουμένων σχεδίων του 2012
Κατηγορία:Αμερικανικές ταινίες της δεκαετίας 2010
Κορσέλ

Το **Κορσέλ**  (γαλλικά: *Corseul*) είναι γαλλική κοινότητα στο νομό των Κοτ-ντ'Αρμόρ, στη διοικητική περιοχή της Βρετάνης.

Η πόλη ήταν μεγάλο κέντρο στην Ρωμαϊκή αυτοκρατορία, υπάρχει και ένα μικρό αρχαιολογικό μουσείο. Το αρχικό όνομα της Κορσέλ ήταν *"Φανούμ Μαρτίς"* που μεταφράζεται στην Λατινική γλώσσα ως *"Ναός του Άρη"*, την είχαν ως πρωτεύουσα η Γαλατική φυλή Κοριοσολίτες. Η ίδρυση της τοποθετείται το 10 π.Χ. αλλά τον 3ο αιώνα μ.Χ. το όνομα της μετατράπηκε σε *"Κορσέλ"* από το όνομα των Κοριοσολιτών. Την εποχή που εξασθένησαν οι Ρωμαίοι παρουσιάστηκε αναγέννηση της αρχαίας Γαλατικής θρησκείας και των επιγραφών στους θεούς. Περίπου 1.5 χιλιόμετρα νοτιοανατολικά υπάρχουν ερείπια Ρωμαϊκού ιερού που ίδρυσαν ο Νέρων και ο Βεσπασιανός.

## Παραπομπές


## Πηγές
* H Kérébel, "Évolution d'un chef-lieu de cité au cours de la première moitié du Ier siècle: Corseul (Fanum Martis)
* Louis Gouipeau, "La datation archéomagnétique du temple du Haut-Bécherel à Corseul", Revue Archéologique de l'Ouest 1984.1

Κατηγορία:Κοινότητες των Κοτ-ντ'Αρμόρ
Γκεβχερίζ Χανιμεφέντι

Η **Γκεβχερίζ Χανιμεφέντι** (Οθ. Τούρκικα:گوھریز خانم) (Τούρκικα: *Gevherriz Hanımefendi*, 1863 - 1940) ήταν η έβδομη σύζυγος του σουλτάνου Μουράτ Ε΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu İkinci İkbal Gevherriz Hanım Efendi Hazretleri***

## Βιογραφία
Η Γκεβχερίζ γεννήθηκε το 1863 στο Σότσι της Ρωσίας και ήταν κόρη του Χαλίλ Μπέη. Όταν οι Κιρκασιανοί χρειάστηκε να εγκαταλείψουν τη Ρωσία, έγινε δεκτή στην Οθωμανική αυλή, όπου μεγάλωσε και έγινε Κάλφα πριν γίνει παλλακίδα του Μουράτ. Παντρεύτηκε τον Μουράτ το 1876, κατά την άνοδό του στο θρόνο. Αφού βασίλευσε για τρεις μήνες, καθαιρέθηκε στις 30 Αυγούστου 1876, λόγω ψυχικής αστάθειας και φυλακίστηκε στο Παλάτι Τσιραγάν, η Γκεβχερίζ τον ακολούθησε. Μιλούσε εξαιρετικά γαλλικά. Δίδαξε επίσης τα γαλλικά σε νεαρούς ηγεμόνες και σουλτάνες και επίσης στα παιδιά του Μουράτ.

Στα απομνημονεύματά της, η Φιλιζτέν Χανιμεφέντι, αναφέρει ότι η Γκεβχερίζ συνεργάστηκε με την Νακσιφέντ Κάλφα, την ταμία Ντιλμπερενγκίζ, τον ευνούχο Χουσεϊν Αγά και τον Χιουσνού Μπέη (ο οποίος ήταν δεύτερος γραμματέας του Μουράτ) για να επιτρέψει σε έναν Βρετανό γιατρό να συναντηθεί με τον Μουράτ, ώστε να εξακριβώσει την ψυχική κατάσταση του Μουράτ. Δεν είναι σαφές πόσο αληθινή είναι αυτή η ιστορία, και είναι πιθανό ο γιατρός να στάλθηκε από τέκτονες και όχι από τους Βρετανούς.

Έμεινε χήρα μετά το θάνατο του Μουράτ το 1904, και η φυλάκιση στο Παλάτι Τσιραγάν έλαβε τέλος. Συνολικά, λάμβανε σαν μισθό 1500 κουρούς. Ωστόσο, αργότερα, επί Σουλτάνου Μωάμεθ Ε΄, μειώθηκε σε μόλις 500 κουρούς. Μετά από αυτό, κάθε η θετή κόρη της, Χατιτζέ Σουλτάν, έγραψε στον Μεχμέτ Τσαβίτ, μέλος της Επιτροπής Ένωσης και Προόδου, ζητώντας του να αυξήσει το μισθό της τουλάχιστον στα 800 κουρούς. 

Αμέσως μετά τον θάνατο του Μουράτ Ε΄, στάλθηκε στην Προύσα για μερικά χρόνια με τις άλλες συζύγους του Μουράτ, Ρεμσινάς Χανιμεφέντι, Νεβντούρ Χανιμεφέντι και Φιλιζτέν Χανιμεφέντι, αλλά αργότερα επέστρεψε στην Κωνσταντινούπολη και ξαναπαντρεύτηκε κάποιον Χιουσνού Μπέη το 1915, αλλά ο γάμος τους ήταν πολύ δυστυχισμένος.

Κατά την εξορία της αυτοκρατορικής οικογένειας τον Μάρτιο του 1924, η Γκεβχερίζ ως βοηθητικό μέλος της οικογένειας αποφάσισε να μείνει στην Κωνσταντινούπολη.

Η Γκεβχερίζ Χανιμεφέντι πέθανε το 1940 στην Κωνσταντινούπολη σε ηλικία 66/67 ετών.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Πρόγραμμα Λούνοκοντ

μικρογραφία|Διαστημικό Πρόγραμμα Λούνοκοντ
Το **πρόγραμμα** με την ονομασία **Λούνοκοντ** (Ρωσικά: Луноход, IPA: [lʊnɐˈxot], Αγγλικά: "Moonwalker", μετάφραση: "Σεληνοβάτης" πρφ, "Περιπατητής της Σελήνης") ήταν μία σειρά Σοβιετικών ρομποτικών σεληνιακών οχημάτων (ρόβερ) τα οποία σχεδιάστηκαν με σκοπό την προσεδάφισή τους στη Σελήνη, τις χρονολογίες από 1969 έως 1977.  
μικρογραφία|Μοντέλο του οχήματος Λούνοκοντ 1
Το όχημα **[[Λούνοκοντ 1]]** ήταν το πρώτο ρομποτικό όχημα απομακρυσμένου χειρισμού το οποίο προσεδαφίστηκε σε εξωγήινο πλανητικό σώμα και συγκεκριμένα στη Σελήνη. 

Κατά την διάρκεια εκτόξευσης το 1969 το διαστημικό όχημα **Λούνοκοντ 1α** καταστράφηκε. Το 1970 το ***Λούνοκοντ 1*** και το 1973 το ***Λούνοκοντ 2*** προσγειώθηκαν στην επιφάνεια της Σελήνης, ενώ το ***Λούνοκοντ 3*** σχεδιασμένο για εκτόξευση το 1977, δεν εκτοξεύθηκε ποτέ. Οι επιτυχημένες αυτές αποστολές έτρεχαν ταυτόχρονα με τα προγράμματα Ζόντ και Λούνα.

Τα **Λούνοκοντς** αρχικά είχαν σχεδιαστεί ώστε να υποστηρίζουν επανδρωμένες σοβιετικές αποστολές στη μάχη για την κατάκτηση της Σελήνης. Τελικά, χρησιμοποιήθηκαν ως ρομποτικά οχήματα απομακρυσμένου χειρισμού εξερεύνησης της σεληνιακής επιφάνειας. Οι φωτογραφίες που έστειλαν πίσω στη Γη ήταν μετά την προσεδάφιση της επανδρωμένης αποστολής Απόλλων και της ακύρωσης του επανδρωμένου διαστημικού σοβιετικού προγράμματος.

Τα Λούνοκοντς μεταφέρθηκαν στην επιφάνεια της Σελήνης με τα διαστημικά σκάφη Λούνα, τα οποία εκτοξεύθηκαν με πυραύλους Πρώτον-Κ.

## Παραπομπές


## Εξωτερικοί σύνδεσμοι
*
Ρεμσινάς Χανιμεφέντι

Η **Ρεμσινάς Χανιμεφέντι** (Οθ. Τούρκικα:رمزشناس خانم) (Τούρκικα: *Remzşinas Hanımefendi*, 1864 - 1934) ήταν η όγδοη σύζυγος του σουλτάνου Μουράτ Ε΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Sekizinci Remzşinas Hanım Efendi Hazretleri***

## Βιογραφία
Η Ρεμσινάς γεννήθηκε το 1864 και ήταν Κιρκασιανή. Κόρη του Μπιζεντούγκ Χασάν Μπέη. Ήρθε στην Κωνσταντινούπολη μετά τη ρωσική εισβολή στον Καύκασο. 

Ο Μουράτ ανέβηκε στο θρόνο στις 30 Μαΐου 1876, μετά την εκρθόνιση του θείου του Σουλτάνου Αμπντούλ Αζίζ, αφού βασίλευσε για τρεις μήνες, ο Μουράτ καθαιρέθηκε στις 30 Αυγούστου 1876, λόγω ψυχικής αστάθειας και φυλακίστηκε στο Παλάτι Τσιραγάν. Επιλέχθηκε να σταλεί στο Παλάτι Τσιραγάν γύρω στο 1881, όπου ο Μουράτ την πήρε ως σύζυγό του.

Μετά τον θάνατο του Μουράτ αρχικά έμεινε στο Παλάτι Τσιραγάν μαζί με την Ρεσάν Χανιμεφέντι, την τρίτη σύζυγο, η οποία αρνήθηκε να φύγει από το παλάτι, αλλά το 1910 στάλθηκε στην Προύσα μαζί με άλλες συζύγους του, Νεβντούρ Χανιμεφέντι, Γκεβχερίζ Χανιμεφέντι και Φιλιζτέν Χανιμεφέντι. Επέστρεψε στην Κωνσταντινούπολη το 1914.

Κατά την εξορία της αυτοκρατορικής οικογένειας τον Μάρτιο του 1924, η Ρεμσινάς ως βοηθητικό μέλος της οικογένειας αποφάσισε να μείνει στην Κωνσταντινούπολη. 

Η Ρεμσινάς Χανιμεφέντι πέθανε το 1934 στην Κωνσταντινούπολη σε ηλικία 70 ετών.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Εξοχή Θεσσαλονίκης

Η **Εξοχή** είναι χωριό και κοινότητα του Δήμου Πυλαίας-Χορτιάτη. Πριν από τη μεταρρύθμιση της τοπικής αυτοδιοίκησης το 2011 ήταν τμήμα του δήμου Χορτιάτη, του οποίου αποτελούσε δημοτικό διαμέρισμα. Η απογραφή του 2021 κατέγραψε 1.265 κατοίκους στην κοινότητα. Η Εξοχή μαζί με την ευρύτερη περιοχή της(δηλαδή κάποια σπίτια εκτός έκτασης της αλλά εντός της κοινότητας) έχει έκταση 1,22 km². Η κοινότητα της Εξοχής έχει έκταση 2.575 km². Ακριβώς απέναντι από την Εξοχή υπάρχει το Νοσοκομείο Παπανικολάου

## Γεωγραφία
Η Εξοχή βρίσκεται 12 χιλιόμετρα ανατολικά από το κέντρο της Θεσσαλονίκης, 1,5 χιλιόμετρο από το Ασβεστοχώρι και 6 χιλιόμετρα από τον Χορτιάτη. Στην Εξοχή ξεκινάει το ρέμα Ξηροπόταμος (όπου περνάει μέσα από το Ασβεστοχώρι, απέξω από το Ρετζίκι και ενώνεται με τον Δενδροπόταμο κάτω από την Σταυρούπολη και την Πολίχνη) και καταλήγει στον Θερμαϊκό κόλπο

## Πληθυσμός

## Σύντομη Ιστορία
Η Εξοχή άρχιζε να χτίζεται στα μέσα της δεκαετίας του 1920 όταν ασθενείς φυματίωσης από το απέναντι Σανατόριο ήθελαν μέρος για ξεκούραση και στέγη, και ξεκίνησαν να χτίζουν παράγκες και ξενώνες ώστε να μπορέσουν να ζήσουν. Λόγω των συνθηκών και των διακρίσεων των ασθενών φυματίωσης τότε, ονομάστηκε αρχικά "Φυματιούπολη"και μέχρι το 1937 χτίστηκαν 100 σπιτάκια. Στις 26 Ιουλίου 1944, Εκτελέστηκαν 17 άτομα από το Ασβεστοχώρι και προσωπικό του τότε σανατορίου από τους Γερμανούς.

Το 1949, ανεξαρτητοποιείται ως Κοινότητα από το Ασβεστοχώρι και το 1953 μετονομάζεται σε Εξοχή για να αφήσει πίσω το τρομαχτικό κεφάλαιο του σανατορίου για την περιοχή. Την Δεκαετία του 1980, το πρώην σανατόριο (το 1966 μετονομάστηκε σε ΚΝΘΒΕ) μετονομάζεται σε Νοσοκομείο Γεωργίου Παπανικολάου. Από το 1950 μέχρι και τη δεκαετία του 2000, η εξοχή γνώρισε μια σταδιακή άνοδο σε φήμη και πληθυσμό. Από το 2010 έως σήμερα όμως, η Εξοχή σταδιακά παρακμάζει λόγω της ελάχιστης συντήρησης και χρηματισμό της από τον Δήμο Πυλαίας-Χορτιάτη με αποτέλεσμα οι κάτοικοι της να κατηγορούν τον δήμο για την αγνόηση του χωριού τους οπού θα έπρεπε να είχε εξίσου μεγάλη σημασία με τους άλλους οικισμούς του δήμου.Παραδείγματα αυτών είναι: Οι δρόμοι, τα υπολειπόμενα χρήματα για την κατασκευή του χωριού (μέσω της πράξης εφαρμογής) και η γενική παραμέληση της περιοχής

## Άλλες πληροφορίες
Στην Εξοχή περνάει η γραμμή 57 του ΚΤΕΛ Θεσσαλονίκης (Πρώην γραμμή ΟΑΣΘ μέχρι το 2022), ενώ παλαιότερα (μέχρι το 1988) Τερμάτιζε η κατηργημένη γραμμή 62. Λειτουργεί επίσης το 7ο σύστημα προσκόπων Εξοχής κάτω από το κοινοτικό κατάστημα καθώς και διάφορα ενοικιαζόμενα δωμάτια για τους συγγενείς ασθενών αλλά και για γενική χρήση. 

Κοντά στην Εξοχή επίσης εκτελέστηκε ο Αριστείδης Παγκρατίδης το 1968, γνωστός και ως "Δράκος του Σέιχ Σου".μικρογραφία
μικρογραφία

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Πυλαίας - Χορτιάτη